محەممەد موخبیر

محەممەد موخبیر دێزفوولی (؛ لەدایکبووی ١٩٥٥ لە دژپێڵ) سیاسەتوانێکی ئێرانییە کە لە ئێستادا ڕاوێژکار و یاریدەدەری ڕێبەری کۆماری ئیسلامیی ئێران و ئەندامی ئەنجومەنی دەستنیشانکردنی بەرژەوەندیی سیستەمە. ئەو لە ٨ی ئابی ٢٠٢١ ھەتا ٢٨ی تەممووزی ٢٠٢٤، وەکوو حەوتەمین جێگری یەکەمی سەرۆک کۆماری ئێران لەسەر کار بوو. دوای مردنی ئیبراھیم ڕەئیسی لە ١٩ی ئایاری ٢٠٢٤، بەشێوەی کاتی وەک سەرۆک کۆمار ھەڵبژێردرا کە لە ٢٨ی تەممووزی ٢٠٢٤، مەسعوود پزیشکیان جێگاکەی گرتەوە. موخبیر ھەروەھا پێشتر سەرۆکی بارەگای جێبەجێکاریی فەرمانی ئیمام، سەرۆکی دەستەی بەڕێوەبەرایەتیی بانکی سینا و جێگری پارێزگاری خووزستان بووە.Ayatollah Raisi appoints Dr Mohammad Mokhber as 1st VP 

 ژیاننامە 
محەممەد موخبیر لە ساڵی ١٩٥٥ لە دژپێڵ لەدایک بوو. ئەو ھەروەھا دکتۆرای بەڕێوەبەرایەتی ھەیە.Mohammad Mokhber snn.ir Retrieved 14 August 2020 موخبیر پێش وەرگرتنی دکتۆرا، ماستەری بەڕێوەبەرایەتی ھەبوو.Mohamad Mokhber is going to Execution of Imam Khomeini's Order ictna.ir Retrieved 14 August 2020

 گەمارۆکان 
یەکێتیی ئەورووپا لە تەممووزی ٢٠١٠، محەممەد موخبیری (سەرۆکی ئەوکاتی بارەگای جێبەجێکاری) لەگەڵ کۆمەڵێک لە کەسان و ڕێکخراوەکان خستە ناو پێڕستی گەمارۆکان، ئەوەش بەھۆی دەستتێوەردان لە بابەتی «چالاکییە ئەتۆمییەکان یان مووشەکە بالیستیکەکان». ئەو دوای دوو ساڵان، گەمارۆکانی لەسەر لابردرا.Special Report: Khamenei's conglomerate thrived as sanctions squeezed Iran -- Mohammad Mokhber reuters.com Retrieved 16 August 2020

وەزارەتی داراییی ولایەتە یەکگرتووەکانی ئەمریکا لە ١٣ی کانوونی دووەمی ٢٠٢١، موخبیری گەمارۆ دا و خستیە ناو پێڕستی «شارۆمەندە تایبەتە ھەڵبژێردراوەکان» (ئێس دی ئێن).

 سەرچاوەکان 

 بەستەرە دەرەکییەکان 

پۆل:لەدایکبووانی ١٩٥٥
پۆل:زیندووان
پۆل:سیاسەتوانانی ئێرانی
پۆل:سەرۆک کۆمارەکانی ئێران